### Resumé

Ejer af Tirsbæk Bakker ønsker at udstykke 6. etape af [adresse] ved Margrethehøj, og har anmodet om udarbejdelse af en lokalplan.

Området er i dag landbrugsjord og ønskes udstykket til 89 boliger fordelt på 34 parcelhusgrunde og 45 rækkehuse, og alternativt 55 parcelhusgrunde.

### Sagsfremstilling

**Lokalplanens indhold**

**![Kort over lokalplanområdet](data:image/jpeg;base64...)**

*Figur 1: Kort over lokalplanområdet*

![Ansøgers illustration af området anvendt til parcelhuse mod syd og rækkehuse mod nord](data:image/jpeg;base64...)

*Figur 2: Ansøgers illustration af området anvendt til parcelhuse mod vest og rækkehuse mod øst*

Ejeren af [adresse] ønsker at udstykke 6. etape af [adresse]. Alle parcelhusgrunde i etape 5, er sat til salg.

På det ca. 15 ha store landbrugsareal syd for [adresse] og vest for [adresse] ønskes der udstykket og bygget 34 parcelhuse og 45 rækkehuse, og alternativt 55 parcelhusgrunde.

I etape 5, lokalplan nr. 1373, var der mulighed for 50 parcelhuse og 35 rækkehuse, og alternativt 65 parcehuse. Ejer har valgt at udstykke dette lokalplanområde kun til parcelhuse, og ønsker muligheden for rækkehuse overført til lokalplanen for etape 6.

Principperne fra de tidligere etaper ønskes fortsat i det nye lokalplanområde med vægt på landskabets og naturens kvaliteter og den gode bygningsarkitektur. Den nye bebyggelse skal derfor indordne sig landskabet og de terrænforskelle, der er i området og placeres derfor langs syd-nord-gående veje.

Principperne for rækkehusdelen er, at alle har direkte adgang til de grønne områder, at husrækkerne er brudt for minimum hver 5. hus, samt en moderne og varieret arkitektur.

Vej- og stinet tilpasses også landskabet og binder området op på det eksisterende [adresse] og naturen i området.

Mod [adresse] afskærmes for trafikstøj over de vejledende grænseværdier med en jordvolde tilpasset landskabet.

Projektet er i overensstemmelse med helhedsplanen for området.

**Kommuneplantillæg**

Der skal udarbejdes et kommuneplantillæg til kommuneplan 2025-2037, der foretager mindre tilpasning mellem boligramme og den rekreative ramme langs [adresse].

**Vurdering af afledte konsekvenser**

Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Notat for konsekvenser er under udarbejdelse, og vil være klart ved behandling af lokalplanforslaget.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget er otte uger jævnfør planloven, da tillægget ændrer anvendelsen eller inddrager nye arealer, og dermed har særlig interesse for offentligheden.

**Overtagelsespligt/Frafaldserklæring**

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1440 og tillæg nr. 11 igangsættes.

### Beslutning

Godkendt.